รัฐบาลไทย-ข่าวทำเนียบรัฐบาล-ธอส. ประกาศผลการตัดสินรางวัล โครงการประกวดแบบ “บ้านรักษ์โลก” รับทุนการศึกษามูลค่ารวม 1,100,000 บาท
วันพฤหัสบดีที่ 15 มิถุนายน 2560
ธอส. ประกาศผลการตัดสินรางวัล โครงการประกวดแบบ “บ้านรักษ์โลก” รับทุนการศึกษามูลค่ารวม 1,100,000 บาท
ธนาคารอาคารสงเคราะห์ ประกาศผลการตัดสิน 6 สุดยอดแบบบ้าน ที่ผ่านการคัดเลือกคว้ารางวัลทุนการศึกษามูลค่ารวม 1,100,000 บาท ตามโครงการประกวดแบบ “บ้านรักษ์โลก” จากกว่า 60 ผลงาน
ธนาคารอาคารสงเคราะห์ ประกาศผลการตัดสิน 6 สุดยอดแบบบ้าน ที่ผ่านการคัดเลือกคว้ารางวัลทุนการศึกษามูลค่ารวม 1,100,000 บาท ตามโครงการประกวดแบบ “บ้านรักษ์โลก” จากกว่า 60 ผลงาน ซึ่ง ธอส.ได้เปิดโอกาสให้กับนิสิตนักศึกษาทั่วประเทศ ร่วมส่งผลงานการออกแบบบ้านประหยัดพลังงาน และรักษาสิ่งแวดล้อม โดยมุ่งเน้นผลงานการออกแบบบ้านที่มีความคิดสร้างสรรค์ สอดคล้องกับสภาพแวดล้อมในปัจจุบัน และพฤติกรรมการอยู่อาศัย รวมทั้งเหมาะสมสําหรับครอบครัวคนรุ่นใหม่ที่ใส่ใจสิ่งแวดล้อม และรองรับสังคมผู้สูงอายุในอนาคต พร้อมเปิดโอกาสให้ประชาชนที่สนใจดาวน์โหลดพิมพ์เขียวแบบบ้านไปปลูกสร้างเองได้ฟรี!! หรือนํามายื่นกู้ปลูกสร้างกับ ธอส.รับอัตราดอกเบี้ยพิเศษ
นายฉัตรชัย ศิริไล กรรมการผู้จัดการธนาคารอาคารสงเคราะห์(ธอส.) เปิดเผยว่า ธอส.ในฐานะสถาบันการเงินเฉพาะกิจของรัฐที่มีบทบาทสําคัญในการสนับสนุนนโยบายด้านที่อยู่อาศัยของภาครัฐ และดําเนินการตามพันธกิจ : ทําให้คนไทยมีบ้าน ซึ่งสินเชื่อเพื่อปลูกสร้างถือเป็นหนึ่งในวัตถุประสงค์หลักที่ประชาชนทั่วไปต้องการมาใช้บริการกับธนาคาร และแบบแปลนการปลูกสร้างถือป็นส่วนหนึ่งของเอกสารสําคัญที่ใช้ประกอบการยื่นกู้ จึงเป็นที่มาของการจัดทํากิจกรรม CSR โครงการประกวดแบบ “บ้านรักษ์โลก” เพื่อค้นหาสุดยอดนิสิตนักศึกษาจากทั่วประเทศที่มุ่งเน้นผลงานการออกแบบบ้านภายใต้แนวคิด “ประหยัดเงิน ประหยัดพลังงาน ด้วยบ้านรักษ์โลก” โดยมีความคิดสร้างสรรค์ สอดคล้องกับสภาพแวดล้อมในปัจจุบัน และพฤติกรรมการ อยู่อาศัย รวมทั้งเหมาะสมสําหรับครอบครัวคนรุ่นใหม่ที่ใส่ใจสิ่งแวดล้อม และรองรับสังคมผู้สูงอายุในอนาคต ด้วยการเลือกใช้วัสดุก่อสร้างที่ประหยัดพลังงานจากองค์กรพันธมิตรที่ดําเนินธุรกิจสอดคล้องกับวัตถุประสงค์โครงการ อาทิ บริษัท เอสซีจี ซิเมนต์-ผลิตภัณฑ์ก่อสร้าง จํากัด และบริษัท เทคโนเซล (เฟรย์) จํากัด ผู้นําเข้าฟิล์มกรองแสงรถยนต์และอาคาร อาคารลามิน่า เพื่อชิงทุนการศึกษามูลค่ารวม 1,100,000 บาท โดยกําหนดให้การออกแบบบ้านเป็นลักษณะบ้านเดี่ยวที่มีพื้นที่ก่อสร้างไม่เกิน 40 ตารางวา และแบ่งวงเงินก่อสร้างออกเป็น 2 ประเภท คือ 1.แบบบ้านราคาไม่เกิน 1 ล้านบาท 2.แบบบ้านราคาไม่เกิน 2 ล้านบาท ซึ่งธนาคารได้เชิญผู้ทรงคุณวุฒิ รวมถึงผู้เชี่ยวชาญในด้านที่อยู่อาศัยจากสมาคมธุรกิจรับสร้างบ้าน
สภาสถาปนิก และผู้แทนของธนาคาร ร่วมเป็นคณะกรรมการตัดสินผลงานการประกวดของนักศึกษา
ภายหลังจากธนาคารเปิดให้ผู้ที่สนใจส่งผลงานได้ตั้งแต่เดือนมิถุนายน 2559 พบว่ามีนิสิตนักศึกษาจากทั่วประเทศให้ความสนใจส่งแบบบ้านเข้าประกวดมากกว่า 60 ผลงาน ซึ่งคณะกรรมการตัดสินได้คัดเลือกผลงานที่ได้รับรางวันทุนการศึกษา ทั้ง 2 ประเภท ประกอบด้วย
1. รางวัลประเภทแบบบ้านราคาไม่เกิน 1,000,000.-บาท
อันดับ 1 นายชานนท์ จาดตานิม (จากจุฬาลงกรณ์มหาวิทยาลัย)  ได้รับทุนการศึกษาจํานวน 300,000.-บาท
อันดับ 2 นายวิชญะ วิภูษณวรรณ (จากจุฬาลงกรณ์มหาวิทยาลัย)  ได้รับทุนการศึกษาจํานวน 150,000.-บาท
อันดับ 3 นายศักดิสรรพ์ ทองตัน (จากจุฬาลงกรณ์มหาวิทยาลัย)  ได้รับทุนการศึกษาจํานวน 100,000.-บาท
2. รางวัลประเภทแบบบ้านราคาไม่เกิน 2,000,000.-บาท
อันดับ 1 นายพชร ดีเลิศทวีทรัพย์ (จากจุฬาลงกรณ์มหาวิทยาลัย)  ได้รับทุนการศึกษาจํานวน 300,000.-บาท
อันดับ 2 นางสาวกุลจิรา อธิเศรษฐ์ (จากมหาวิทยาลัยเทคโนโลยีราชมงคลธัญญบุรี) ได้รับทุนการศึกษาจํานวน 150,000.-บาท
อันดับ 3 นายพีรพล สุทธิมรรคผล (จากสถาบันเทคโนโลยีพระจอมเกล้าเจ้าคุณทหารลาดกระบัง) ได้รับทุนการศึกษาจํานวน 100,000.-บาท
การประกวดแบบ “บ้านรักษ์โลก” ถือเป็นส่วนหนึ่งของการโครงการที่ดําเนินงานตามนโยบายแสดงความรับผิดชอบต่อสังคมและสิ่งแวดล้อม หรือ CSR ของธนาคาร ซึ่ง ธอส. ให้ความสําคัญควบคู่ไปกับการดําเนินธุรกิจมาอย่างต่อเนื่องตลอดระยะเวลากว่า 64 ปีที่ได้สานฝันทําให้คนไทยมีบ้านเป็นของตนเองมาแล้วกว่า
3 ล้านครอบครัว ซึ่งหลังจากนี้ประชาชนสามารถยังดาวน์โหลดพิมพ์เขียวของสุดยอดแบบบ้านที่ได้รับรางวัลทั้ง 6 แบบ นําไปปลูกสร้างบ้านที่ใส่ใจสิ่งแวดล้อมและประหยัดพลังงานได้ฟรี!! ที่ www.ghb.co.th และสามารถนํามายื่นขอกู้ปลูกสร้างบ้านกับ ธอส. โดยจะได้รับสินเชื่ออัตราดอกเบี้ยพิเศษด้วย ติดต่อสอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ Facebook fanpage
ธนาคารอาคารสงเคราะห์